ජනාධිපති මහින්ද රාජපක්ෂ මහතාගේ උපදෙස් පරිදි කැබිනට් මණ්ඩලයේ මෙන්ම රාජ්‍ය සේවා කොමිෂන් සභාවේ ද අනුමැතිය පරිදි ප්‍රවෘත්ති හා ජනමාධ්‍ය අමාත්‍යංශයේ ලේකම්වරයා විසින් මෙම පත්වීම සිදු කර ඇත.1994 වර්ෂයේ රජයේ ප්‍රවෘත්ති දෙපාර්තමේන්තුවට සම්බන්ධ වූ චන්ද්‍රපාල ලියනගේ මහතා ප්‍රවෘත්ති නිලධාරියකු හා මාධ්‍ය සම්බන්ධීකරණ ලේකම්වරයා වශයෙන් වෙළඳ හා වාණිජ, තැපැල් හා විදුලි සංදේශ, ජනමාධ්‍ය හා වෘත්තීය පුහුණු යන අමාත්‍යාංශවල ද ජනාධිපති කාර්යාලය ඇතුළු ආයතන ගණනාවක 2004 වර්ෂය දක්වා කටයුතු කර ඇත.අනතුරුව ජනාධිපති මහින්ද රාජපක්ෂ මැතිතුමන් අග්‍රාමාත්‍ය ධුරය දරන කාලයේ දී අග්‍රාමාත්‍ය ප්‍රවෘත්ති ලේකම්වරයා වශයෙන් ද 2005 වර්ෂයේ සිට 2008 දක්වා ජනාධිපති මාධ්‍ය සම්බන්ධීකරණ අධ්‍යක්ෂ වශයෙන්ද රාජකාරි ඉටු කළේය.